Δήμος Άσκιου

Ο Δήμος Ασκιού ήταν δήμος του Νομού Κοζάνης, που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Βοΐου. Βρισκόταν στο βόρειοδυτικό τμήμα του νομού και απλωνόταν πάνω στον ορεινό όγκο του Άσκιου. Αποτελούνταν από 6 δημοτικά διαμερίσματα, καταλάμβανε έκταση 196,6 τ.χλμ. και είχε συνολικό πληθυσμό 5130 κατοίκους (απογραφή 2001). Έδρα του δήμου ήταν το Καλονέρι.

Ο δήμος αποτελούνταν από τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):
  Δ.δ. Καλονερίου  -- το Καλονέρι [ 579 ]
  Δ.δ. Γαλατινής  -- η Γαλατινή [ 2.092 ]
  Δ.δ. Ερατύρας  -- η Εράτυρα [ 1.406 ]
  Δ.δ. Ναμάτων  -- τα Νάματα [ 182 ]
  Δ.δ. Πελεκάνου  -- ο Πελεκάνος [ 523 ]
  Δ.δ. Σισανίου  -- το Σισάνι [ 348 ]

 Δήμαρχοι Ασκίου 
1999-2002 Νικόλαος Κατσαούνης
2003-2010 Βασίλειος Πάτρας (1950-2012) Ήταν πρόεδρος της Κοινότητας Γαλατινής (1995-98) και αντιπεριφερειάρχης Οικονομικών.“Έφυγε” για πάντα ο Βασίλης Πάτρας – Δείτε ποιος ήταν (βιογραφικό), star-fm.gr,  23 Φεβρουαρίου 2016, ανακτήθηκε στις 24 Φεβρουαρίου 2020.

 Εξωτερικοί σύνδεσμοι 
Ιστοσελίδα του δήμου Ασκίου 
Υπουργείο Εσωτερικών, δήμοι του σχεδίου Καποδίστριας 
Εκλογές στον Δήμο Ασκίου ΕΕΤΑΑ.

 Παραπομπές 

Ασκιου

bg:Синяк (дем)